আন্তর্জাতিক ক্রিকেট কাউন্সিল
১৫ জুন, ১৯০৯ সালে ইংল্যান্ডের লর্ডসে এই প্রতিষ্ঠানের যাত্রা শুরু হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশসমূহই এত যুক্ত হতে পারতো। পরবর্তীতে এতে যোগ দেয় ওয়েস্ট ইন্ডিজ, নিউজিল্যান্ড, ভারত ও পাকিস্তান ক্রিকেট দল।
১৯৭৯ আইসিসি ট্রফি
১৯৭৯ আইসিসি ট্রফি সীমিত ওভারের ক্রিকেট প্রতিযোগিতাবিশেষ। ২২ মে থেকে ২১ জুন, ১৯৭৯ তারিখ পর্যন্ত ইংল্যান্ডে এ প্রতিযোগিতাটি অনুষ্ঠিত হয়। এটি প্রথম আইসিসি ট্রফি প্রতিযোগিতা হিসেবে স্বীকৃত। ১৫ দলের অংশগ্রহণে ৬০-ওভারব্যাপী ইনিংসে সাদা পোষাক ও লাল বল ব্যবহার করা হয়। সবগুলো খেলাই মিডল্যান্ডসে অনুষ্ঠিত হয়।